Namangan tumani kengashining navbatdan tashqari sessiyasida Shavkatjon Abdurazaqov Shokirjonovich tumanning yangi hokimi sifatida tayinlangani ma’lum qilindi. U yangi lavozimida boshqa ishga o‘tgan Javlonbek Yo‘ldoshevni almashtirgan. Shavkatjon Abdurazaqov shu vaqtgacha O‘zbekiston Respublikasi Vazirlar Mahkamasi Iqtisodiyot va tashqi iqtisodiy aloqalar masalalari yig‘ma axborot-tahlil departamenti hududlarni kompleks rivojlantirish sho‘basining bosh mutaxassisi sifatida faoliyat ko‘rsatib kelayotgandi. Ma’lumot uchun, Namangan tumani 1920-yillarda tashkil topgan. 1938 yilda Farg‘ona viloyati tarkibiga kiritilgan. 1941 yildan esa Namangan viloyati tarkibiga. Bu tuman 1960 yilda Andijon viloyati tarkibiga o‘tgan, 1967 yildan yana Namangan viloyati tarkibiga qaytarilgan.